text: Fem gode argumenter for at arbejde i industrien
  29 oktober 2018 kl. 19.17
  Ingen studiegæld, jobsikkerhed og høj løn. De unge lokkes til at tage en uddannelse, som fører til job i industrien.
  "Når man arbejder på en fabrik, bliver man sort i hovedet og får snavsede hænder."
  Den fordom mener nogle fagfolk i industrien, at unge mennesker, der skal vælge uddannelse, går rundt med.
  Martin Broberg, projektleder, Trekantområdet Danmark: "I gamle dage hed det røg, støj og møj, samlebånd og tunge løft. Det er anderledes i dag."
  Spørger man industrien selv, er det et helt andet billede, der tegner sig.
  - I gamle dage hed det røg, støj og møj, samlebånd og tunge løft. Det er anderledes i dag, hvor det kræver kloge hænder med mere uddannelse og interesse for it, programmering og ny teknologi, siger Martin Broberg, projektleder hos Trekantområdet Danmark, der arrangerer Industriens Uge.
  Mange virksomheder skriger i disse år efter kvalicificeret arbejdskraft. Derfor afholdet afholder Trekantområdet Danmark "Industriens Uge" i denne uge. Virksomhederne inviterer specielt unge indenfor i håbet om at gøre dem interesserede i at tage en uddannelse, der sigter mod et job i industrien.
  
  Top-5 over gode argumenter
  Projektet "Industrien som karrierevej" skal åbne øjnene for eleverne i folkeskolen, om at industrien er en mulig vej at gå efter folkeskolen. Der er ifølge Martin Broberg flere måder at gøre det på. For eksempel kan man tage en erhvervsuddannelse som industritekniker eller smed i stedet for at vælge gymnasiet. 
  - Vi vil gerne præsentere den mulighed for de unge, at de kan blive andet end læge eller lærer, siger Marin Broberg fra Trekantområdet Danmark.
  Han har nedenfor listet de fem bedste argumenter for, at industrien er et godt sted at arbejde.
  Top-5 grunde til at industrien er et godt sted at arbejde
  1.     Der er brug for dig i industrien, så du får let ved at få job og mange job at vælge imellem.2.     Du får en høj livsløn. Du får løn under uddannelse og skal ikke afdrage studiegæld, og lønnen efterfølgende er meget konkurrencedygtig.3.     Der er mulighed for at læse videre og bygge oven på med en teoretisk uddannelse. Hvis du er industritekniker, kan du f.eks. læse videre til maskiningeniør. 4.     Der er mange muligheder for at arbejde med den nyeste teknologi, it og robotter.5.     Der er mange produktionsvirksomheder at vælge imellem. Alt lige fra en lille gazellevirksomhed til internationale koncerner som f.eks. Lego.
  
  